Lav et referat af nedenstående tekst:

Tekst:
Der bliver i denne uge uddelt over 180 guldmedaljer i Aalborg, hvor kommunen er vært for den første DM-uge nogensinde. Det er dog ikke alle weekendens idrætsaktiviteter, der handler om, hvem der løber med guld, sølv og bronze. Ud over at være vært for DM-ugen afholder Aalborg Kommune også Idrætsmødet. Det er tredje gang, Idrætsmødet finder sted. Mødet begyndte med debatter om de udfordringer, idrætslivet står over for, men i weekenden får Idrætsmødets deltagere mulighed for at få pulsen op igennem fysisk aktivitet. En af de foreninger, der lader deltagerne prøve kræfter med den sportsgren, de udbyder, er kampsportsforeningen Aalborg Martial Arts. - Vi har været hårdt ramt af covid-19 i forhold til vores medlemstal, men det går opad. Det er vigtigt at få vist, at kampidræt ikke er så farligt, som mange tænker. Det handler om kondition, teknik og disciplin og ikke nødvendigvis bare slagsmål, siger Haukur Thorsteinsson, som er medlem af Aalborg Martial Arts. - Det giver udøverne selvtillid og styrke Aalborg Martial Arts har fået midlertidig base i Vestre Fjordpark i Aalborg, hvor forskellige kampsportsdiscipliner bliver vist frem. Spanske Oscar Brizlopez er en af dem, der har prøvet kræfter med kampsport i Vestre Fjordpark, hvor han fik en lille smagsprøve på kickboxing. - Det var super, men det var udmattende. Det er rigtig sjovt. Man bruger hele sin krop, så det er fedt, siger Oscar Brizlopez. Er det noget for dig, tror du? - Ja, hvis jeg kunne finde tid til det, siger Oscar Brizlopez. Haukur Thorsteinsson håber, at nogle af dem, der prøver kræfter med de forskellige kampsportsdiscipliner, finder vej til foreningerne efterfølgende. Han mener, at kampsport er værd at dyrke. - Det giver udøverne selvtillid og styrke, siger Haukur Thorsteinsson.

Referat:
Sideløbende med DM-ugen i Aalborg er byen vært for Idrætsmødet. Her har forskellige idrætsgrene mulighed for at gøre reklame for sig selv.